4 BEKKER: 
Quant Karles voit Naymon son messagier, 
“he diex” dist il, "toi puisse gracier, 
qui m’as rendu Naymon mon messagier. 
moult a souffert por moi grant encombrier. 
de sor toz homes le doi ge tenir chier. 
quant or le voi sain et sauf repairier, 
ne crien mes homme qui me puisse empirier.” 
ä lui descendre vint li rois tot premier, 
et desarmer fu il son escuier. 
quant Naymes fu descendu du destrier, 
Karles le vet acoler et besier, 
et puis li fet son hiaume deslacier. 
apres li fet son hauberc desdossier. 
robe de soie li fet aparellier. 
“Naymes” dist Karles, “es tu sain et haitie?” 
“oil” dist Naymes, “eins n’i oi encombrier, 
fors solement en Aspremont poier, 
ou li oisel me cuidierent mangier, 
moi et Morel, par de soz un rochier. 
ä moult grant tort em blamai ier Richier. 
eins de mes euz ne vi cel cheualier: 
son esperon troud el sahlunier, 
et si troue les os de son destrier. 
Sire” dist Naymes, “n’i a mestier celee. 
ja Aspremont niert par vos sormontee; 
que la montaigne par est si desrubee 
qu’il semble bien qu’as nues soit fermee. 
l’autrier i tres une dure iornee. 
tant i souflii de noif et de gelee 
que n’i dormi de si qu’en la iornee. 
illee me vint une beste face, 
qui prist Morel ä la gueule baee. 
bien le leua une aune mesurce. 
ge l’affolai au trenchant de m’espee. 
vez en ci l’ongle, que vos ai aportee.” 
167 Naymes l’a trete; si l’a Karlon liuree. 
N grant merueille l’a li rois regardee; 
A ses barons l’a entor lui mostree. 
“or oiez, emp”” dist Naymes au uis fier. 
“la merci dieu et le bon messagier 
que Agolant vos enuoia l’autrier, 
reparie sui sain et sauf et enlier. 
membreroit vos du felon paulonnier 
que vos tensistes caainz un an enlier, 
que faisiez par deuant vos mangier? 
espie estoit Agolant au vis fier. 
quant ge cuidai mon message noncier, 
oiez que fist adonc le pautonnier. 
moult tost ala a Agolant noncier 
que ge estoie du Naymes de Baiuier, 
li hon el siecle que plus auiez chier. 
qui vos voudroit de noient corecier 
et toz les Frans durement esmaier, 
si me feist toz les membres trenchier. 
ge fuse mort sans autre recourier, 
quant ci Balant vint & lui pledoier. 
ä moult grant poine me pout du tref sachier. 
Rois’ ce dist Naymes, “pres eire du morir, 
quant vi Balan venir par grant air. 
dist ä Scebrin qu’i li feroit tolir 
tres toz les membres et male fin tenır. 
puis quist congie, qu’il me feist seruir. 
a son ostel me mena por dormir. 
que vos diroie? quant vint au departir, 
deuant moi fist un bon destrier venir. 
il le vos donne. fetes le recullir, 
par tel couent qu’i voudra dieu seruir. 
mes ne ueut mie & son seigneur fallir: 
car il le fist coroner et norrir. 
ne ne veut ne boisier ne trahir. 
mes se poez de la guerre cheuir 
que li couigne son droit seignor foir, 
adonques primes vos vodra il venir: 
car de deu croire a il moult grant desir.” 
“Naymes” dist Karles, “ne me celez noient. 
auez veu la Sarrazine gent. 
que vos en semble? dites vostre talent. 
porront li nostre endurer lor content?” 
“oil voir, sire; ne sunt c’un pou de gent.” 
si dist em bas, que li roi ne l’entent, 
“par ceu seigner & qui li munt apent, 
ä chacun Franc sunt bien Sarrazin cent. 
mes ge nes pris mie si fetement. 
je vos dirai et por coi et comment. 
quant paien murent ä ce conquerement, 
par haute mer vindrent moult fierement; 
si arriueirent tres toz & lor talent. 
or ont tel tens qu’i n’ont pain ne forment; 
si est lor oz encheree forment: 
car li cheual maiuent li auquant. 
